**Нәүрүз бәйрәме.**

(зурлар төркеме)

**Максат.** Нәүрүз бәйрәменең кайчан, ничек, ни өчен үткәрелүенаңлату.

Балаларның туган як табигате турында белемнәрен киңәйтү, аңа мәхәббәт тәрбияләү.

Халык авыз иҗатына кызыксыну уяту.

**Зал бизәлеше.** Уртада Яз кызы рәсеме, як- якта каеннар.

**Бәйрәм барышы.**

**Алып баручы(тәрбияче).** Кадерле кунаклар! Элек заманда бик матур бәйрәм булган.Ул җиргә матур язлар килгәч, туган якларына кошлар кайткач, көннәр җылына башлагач үткәрелгән. Бу бәйрәм – Нәүрүз дип аталгн.Нәүрүз ул – яз бәйрәме. Әйдәгез,балалар, без дә сезнең белән яз бәйрәмен билгеләп үтик, язны котлап, җыр җырла алыйк.

Җыр башкарыла: “Яз җитә”(Җ.Фәйзи музыкасы, Ф.Кәрим сүзләре)

**1нче бала.**

Карагыз әле, дуслар,

Кара карга очып бара.

Сез беләсезме, дуслар,

Ул да бит сөйләшә ала.

**Карга.**

Мин карга, кар-р, кар-р!

Канатымда хатым бар,

Буең җитсә тартып ал!

**2нче бала.**

Укымый да беләбез бит,

Хатыңда ни язылганын!

Бөтен кошлар һәм балалар

Матур язны сагынганын!

**Карга.** Хәбәр бирәм яз турында. Уф! Арыдым, арыдым, эшем бик күп. Яз җиткәнен бөтен дөньяга хәбәр итәсем бар. Иң беренче - аюкайны уятыйм әле. Әй, аю дус! Уян әле!

**Аю.** Нәрсә булды? Нигә уятасың мине тәмле йокыдан?

**Карга.**Кыш бетте,Аюкай, урман буйлап яз килә!

**Аю.**Рәхмәт! Бу бик шатлыклы хәбәр. Кыш буе бармак суырдым. Тизрәк бал җыярга кирәк!

**Карга.** Хәзер куянны эзлим, аңа да шатлыклы хәбәр әйтим.

**Куян.**Нәрсә булды, Каракай?

**Карга.** Кыш бетте, куянкай. Урман буйлап яз килә!

**Куян.** Рәхмәт! Куянкайлар, килегез, бергәләшеп биибез.

**“Куяннар биюе” башкарыла.**

**Кыз.**  Яз килә! Яз килә! Сыерчыклар килә.

Гөрләшеп, сайрашып, җырчы кошлар килә.

**Малай.** Бик күңелле тышта! Кар эри, боз китә.

Чабышып йөриләр малайлар бер читтә.

Ишек шакыйлар. **Яз кызы – Нәүрүзбикә керә.**

**Алып баручы.** Исәнме, Яз кызы – Нәүрүзбикә! Хуш киләсең, безнең бәйрәмгә рәхим ит!

**Нәүрүзбикә.**

Исәнмесез, дусларым!

Дусларым, якыннарым!

Нәүрүз мөбарәк булсын

Яз бәйрәме белән, дуслар,

Тәбриклим мин сезне!

Күп шатлыклар алып килсен

Яз бәйрәме!

**Бала.**

Әй, яз кызы! Яз кызы!

Хуш киләсең, уз бире.

Кунак булып килер дип

Күптән көттек без сине.

**Җыр башкарыла. “Нәүрүз килә”.**

**(**Яз кызы балалар белән түгәрәктә җырлап әйләнәләр)

**Яз кызы.** Дусларым, мин бәйрәмгә үземнең табышмакларымны да алып килдем, менә тыңлагыз.

1.Көннәр озая, төннәр кыскара.Бу кайчан була? (Яз)

2. Тама, тама, таш яра.(Тамчы)

3.Агач башында – йорты, эчендә яши җырчы. (Сыерчык)

4.Сорыйлар, көтәләр, килсә – бар да качалар (Яңгыр).

5. Яз килсә- киенә, көз килсә – чишенә .(Агач)

**Алып баручы.** Нәүрүзбикә, безнең балалар Сыерчык турында җыр да беләләр. (җыр башкарыла -“Сыерчык)

**Балалар.** Яз кызы, без синең җелән уйныйсыбыз килә.

**“Син нишләсәң, без шуны эшлибез”**уены (“Ай былбылым”тат.халык көенә)

уйнала.

**Балалар яз турында шигырьләр сөйлиләр.**

**Алып баручы.**

Бәйрәм бүген, бәйрәм - диеп

Бар дөнья көлеп торсын.

Яз бәйрәме икәнне барысы белеп торсын.

**Бию башкарыла. “Чәчәкләр бәйләме”.**

**Куян елаган тавыш ишетелә.**

**Яз кызы.** Н булды сиңа куян? Нигә елыйсың?

**Куян.** Минем өем кайрыдан, әтөлкенеке – боздан иде.Кыш буе кайгы күрмичә үз өемдә яшәдем. Яз җиткәч, төлкенең өе эреп, су булып акты, ә минеке калды. Төлкебикә мине куып чыгарды, өемә хуҗа булды. Менә мин йөрим инде елап. Нишләргә дә белмим.

**Нәүрүзбикә.** Дуслар, куянга ничек булышыйк икән? Кемне җибәрик төлкене куарга?

**Аю.** Мин барам! Хәзер куып җибәрәм Төлкене! Әйдә, Куянкай, киттек.

**Аю.** Төлке, чыгып кит. Куянның өеннән.

**Төлке.** Юк, чыкмыйм!(Куян елый)

**Куян.** Чыгара алмады Аю бабай Төлкене.Көче җитмәде хәйләкәргә.

**Нәүрүзбикә.** Ай-ай, начар бит әле бу, дуслар. Ничек кенә куянга булышыйк икән. Әһә, уйлап таптым. Мин яхшылап әйтеп карыйм әле, тыңламасмы икән?

-Төлкебикә, чык инде,Куянның өеннән.

**Төлке.** Ярый инде,чыгып китәрмен. Тик миңа кайда яшәргә?

 **Куян.**(Төлкене кызганып) Әйдә, Төлке дус, тату булыйк, бергә яшик.

**Алып баручы.** Әй, яхшы булыр.

Балалар, сез дә бер-берегез белән дус, тату булыгыз.

**Нәүрүзбикә.** Дусларым, минем күңелемне күрдегез, рәхмәт сезгә.

Мин сезгә чәчәкләр бүләк итеп калдырам (чәчәкләр өләшә).

Бәйрәм җыр беләнтәмамлана (“Нәүрүз килә”)